Οι περιπτώσεις που καθιστούν επείγουσα την αντιμετώπιση της αιμορροϊδοπάθειας είναι πολύ λίγες. Στην πραγματικότητα επείγουσα παρέμβαση χρειάζεται μόνο στην περίπτωση των επώδυνων θρομβωμένων αιμορροΐδων λόγω του πολύ έντονου πόνου. Σε κάθε άλλη περίπτωση η επέμβαση πρέπει να γίνεται προγραμματισμένα. Ωστόσο, αν ένας ασθενής έχει ένδειξη χειρουργικής παρέμβασης, αυτό πρέπει να προγραμματίζεται το συντομότερο. Έτσι θα αποφευχθεί τόσο το ενδεχόμενο της επιδείνωσης της αιμορροϊδοπάθειας, όσο και το ενδεχόμενο της οξείας θρόμβωσης.